CELEX: 62007CA0045
Language: sk
Date: 2009-02-12 00:00:00
Title: Vec C-45/07: Rozsudok Súdneho dvora (druhá komora) z  12. februára 2009 – Komisia Európskych spoločenstiev/Helénska republika (Nesplnenie povinnosti členským štátom — Články 10 ES, 71 ES a článok 80 ods. 2 ES — Námorná bezpečnosť — Kontrola lodí a prístavných zariadení — Medzinárodné dohovory — Právomoci Spoločenstva a členských štátov)

4.4.2009   
            
            
               SK
            
            
               Úradný vestník Európskej únie
            
            
               C 82/3
            
         Rozsudok Súdneho dvora (druhá komora) z 12. februára 2009 – Komisia Európskych spoločenstiev/Helénska republika
   (Vec C-45/07) (1)
   
   (Nesplnenie povinnosti členským štátom - Články 10 ES, 71 ES a článok 80 ods. 2 ES - Námorná bezpečnosť - Kontrola lodí a prístavných zariadení - Medzinárodné dohovory - Právomoci Spoločenstva a členských štátov)
   (2009/C 82/04)
   Jazyk konania: gréčtina
   Účastníci konania
   
      Žalobkyňa: Komisia Európskych spoločenstiev (v zastúpení: K. Simonsson, M. Konstantinidis, F. Hoffmeister a I. Zervas, splnomocnení zástupcovia)
   
      Žalovaná: Grécka republika (v zastúpení: A. Samoni-Rantou a S. Chala, splnomocnení zástupcovia)
   
      Vedľajší účastník, ktorý v konaní podoruje žalovanú: Spojené kráľovstvo Veľkej Británie a Severného Írska (v zastúpení: I. Rao, splnomocnený zástupca, za právnej pomoci D. Anderson, QC)
   Predmet veci
   Nesplnenie povinnosti členským štátom – Porušenie článkov 10, 71 a článku 80 ods. 2 Zmluvy ES – Predloženie návrhu, ktorý patrí do oblasti výlučnej vonkajšej právomoci Spoločenstva, medzinárodnej organizácii – Námorná bezpečnosť – Návrh na kontrolu zhody lodí a prístavných zariadení s požiadavkami kapitoly XI-2 SOLAS a kódexu ISPS
   Výrok rozsudku
   
               1.
            
            
               Predložením návrhu (MSC 80/5/11) týkajúceho sa kontroly zhody lodí a prístavných zariadení s požiadavkami kapitoly XI-2 Medzinárodného dohovoru o bezpečnosti ľudského života na mori, uzavretého v Londýne 1. novembra 1974, a Medzinárodného kódexu bezpečnosti lodí a prístavných zariadení Medzinárodnej námornej organizácii (IMO) si Helénska republika nesplnila povinnosti, ktoré jej vyplývajú z článkov 10 ES, 71 ES a článku 80 ods. 2 ES.
            
         
               2.
            
            
               Helénska republika je povinná nahradiť trovy konania.
            
         
      (1)  Ú. v. EÚ C 82, 14.4.2007.